stanford-oval/wikipedia huggingface dataset:
שומן
שומן רווי, שומן בלתי רווי ושומן טראנס

חומצות שומן מורכבות משרשרת אליפטית של קשרי פחמן שבקצה חומצה קרבוקסילית וניתן למיינן בדרכים שונות. אם חומצת השומן מכילה קשר כפול אחד לפחות בשרשרת (-C=C-) היא נחשבת לחומצת שומן בלתי רוויה. אם החומצה לא מכילה קשר כפול היא נקראת חומצת שומן רוויה. לחומצות שומן רוויות נוטות להיות בעלות טמפרטורות היתוך גבוהה יותר, ולכן הן נוטות להיות מוצקות בטפרטורת החדר, בעוד שחומצות שומן בלתי רוויות נוטות להיות נוזליות.
ניתן למיין חומצות שומן בלתי רוויות על פי איזומריות ציס-טראנס. חומצת שומן בלתי רוויה בקונפיגורציית טראנס ("שומן טראנס") קיימת במאכלים שונים, כגון חלב פרה, באופן טבעי בכמויות קטנות יחסית. מוצרי מאכל תעשייתיים מסוימים מכילים ריכוז גבוה של שומן טראנס, כתוצאה מתהליך הידרוגנציה שמיועד להקשות את המוצר. צריכה גבוהה של שומן טראנס היא גורם לבעיות בריאות שונות ולכן נעשים בעשורים האחרונים ניסיונות למנוע שיווק של מוצרים תעשייתיים עשירים בשומן טראנס ולהגביר את המודעות של הצרכנים.
תזונה

השומן הוא אחד מאבות המזון, בהם גם חלבונים ופחמימות. השומן הוא מרכיב חיוני בתזונה, מכיוון שהוא מספק חומצות שומן חיוניות ועוזר בספיגת ויטמינים שונים, המתמוססים בו ועוברים איתו דרך המעי הדק. בניגוד לפחמימות ולחלבונים, מזון שומני מביא לעליית רמת אולאויל-אתנול-אמין (OEA) במעי הדק, עליה המביאה לתחושת שובע. עם זאת, מחקרים שבחנו קשרים בין תזונה לבריאות הראו שצריכה מוגזמת של שומנים בכלל, וצריכה של שומן רווי ושומן טראנס בפרט, עשויות להגביר את הסיכון למחלות לב וכלי דם, ולכן ארגונים כגון ארגון הבריאות העולמי, המרכזים האמריקאים לבקרת מחלות ומניעתן, משרד הבריאות הישראלי וארגוני הבריאות של מדינות רבות באירופה, ממליצים על הגבלה של הצריכה הכוללת של שומן ועל החלפת הצריכה של שומן רווי ושומן טראנס בשומן רב-בלתי רווי.
בקהילה המדעית מתקיים ויכוח רב-שנים בשאלה האם שומן רווי מזיק לבריאות. המדריך של ארגון הבריאות העולמי לשנת 2023, שמבוסס על סקירה מדעית של המאמרים העדכניים בנושא, מונחה על ידי המסקנה שהפחתה של צריכת שומן רווי לרמה של 10% מצריכת הקלוריות היומית או פחות מזה מובילה להפחתה של הצטברות כולסטרול בצפיפות נמוכה בדרגת ודאות גבוהה. דרגת הוודאות של המסקנה כי הפחתה בצריכת שומן רווי על הסיכוי למחלות לב וכלי דם היא בינונית, והוודאות שהפחתת הצריכה של שומן רווי מובילה להפחתת הסיכוי למוות מגורמים שונים היא נמוכה. עם זאת, לא נמצאה כל השפעה שלילית להפחתת הצריכה של שומן רווי, למעט כאשר הוא מוחלף בצריכה רבה יותר של חלבון מהחי או מעורב. מסקנות הסקירה הן דומות בנוגע לשומן טראנס – הפחתה של צריכת שומן טראנס לרמה של פחות מ-1% מצריכת הקלוריות היומית גורמת להפחתה בהצטברות הכולסטרול בוודאות גבוהה ולהפחתת הסיכוי למחלות לב וכלי דם ולמוות בדרגת ודאות נמוכה. לא קיימת כל עדות להשפעה שלילית של הפחתת צריכת שומן טראנס.
בעקבות מסקנות אלה המליץ ארגון הבריאות העולמי להפחית את צריכת השומן הרווי לרמה של 10% מצריכת האנרגיה היומית ואת צריכת השומן טראנס לרמה של 1% מצריכת האנרגיה היומית. המלצה זו היא "חזקה", בעוד שהמלצה נוספת, להפחית את צריכת השומן הרווי ושומן הטראנס לפחות מ-10% ופחות מ-1% בהתאמה קוטלגה כ"מותנית", משום שהוודאות של המסקנות על התועלת בכך היא פחותה. בנוסף, הארגון ממליץ בחוזקה על החלפת הצריכה של שומן רווי בשומן רב-בלתי רווי ובאופן מותנה על החלפתה בצריכת חומצות שומן חד-בלתי רוויות או פחמימות ממזונות שמכילים סיבים ממקור טבעי, כגון דגנים מלאים, ירקות, פירות וקטניות.
הערות שוליים

1 2  אבי סאייג, מה ההבדל בין שומן רווי, שומן לא רווי ושומן טרנס?, באתר מכון דוידסון, 31 במאי 2010
1 2  המלצות לצריכה נאותה של שומנים על סוגיהם, באתר משרד הבריאות
↑  Trans Fat-Free by 2023, World Health Organization
↑  Gary J. Schwartz, Jin Fu, Giuseppe Astarita, Xiaosong Li, The lipid messenger OEA links dietary fat intake to satiety, Cell metabolism 8, 2008-10, עמ' 281–288 doi: 10.1016/j.cmet.2008.08.005
↑  Saturated fatty acid and trans-fatty acid intake for adults and children: WHO guideline, WHO, July 17 2023
↑  Food-Based Dietary Guidelines in Europe – table 11
↑  בת חן וולף, האם שומן רווי באמת רע לנו, במדור "שאל את המומחה" באתר של מכון דוידסון לחינוך מדעי, 23 בדצמבר 2016
1 2  Saturated fatty acid and trans-fatty acid intake for adults and children: WHO guideline, WHO, pp. vii-xii
| --- | --- |
בקרת זהויות :  NLI: 987007567825705171  NDL: 00570877  NKC: ph126786
קשר דם (סדרת טלוויזיה)

| --- | --- |
 סוגה:  סדרת דרמה, סדרת מתח 
 יוצרים:  טוד קסלר, Glenn Kessler, דניאל זלמן 
 שחקנים:  קייל צ'נדלר (John Rayburn)  בן מנדלסון (Danny Rayburn)  Steven Pasquale  מיה קירשנר  גלן מורשוור  ג'ון לגוויזאמו  קלואי סביני  קייטי פינרן  סיסי ספייסק  אנריקה מרסיאנו  לינדה קרדליני  סם שפרד  נורברט ליאו בוץ  ג'קינדה ברט  אנדראה רייסבורו 
 ארץ מקור:  ארצות הברית 
 שפות:  English
 מקום התרחשות:  פלורידה קיז 
 מספר עונות:  3 
 מספר פרקים:  33 
 הפקה
 מפיקים בפועל:  מייקל מוריס, דייויד מנסון 
 חברת הפקה:  Sony Pictures Television 
 הפצה:  נטפליקס 
 אתר צילומים:  פלורידה קיז 
 שידור
 רשת שידור:  נטפליקס
 תקופת שידור מקורית:  20 במרץ 2015 – 26 במאי 2017 
 קישורים חיצוניים
 אתר רשמי
 דף התוכנית ב-IMDb
 
קשר דם (באנגלית: Bloodline) היא סדרת טלוויזיה אמריקאית מסוג מותחן פסיכולוגי שנוצרה על ידי טוד א. קסלר, גלן קסלר ודניאל זלמן, והופקה על ידי Sony Pictures Television. הסדרה שודרה בבכורה ב-9 בפברואר 2015, בפסטיבל הסרטים הבינלאומי ה-65 בברלין. העונה הראשונה בת 13 הפרקים עלתה בנטפליקס, ב-20 במרץ 2015. ב-31 במרץ 2015 חודשה לעונה שנייה בת 10 פרקים ששודרה ב-27 במאי 2016. ב-13 ביולי 2016, נטפליקס חידשה את הסדרה לעונה שלישית בת 10 פרקים, מאוחר יותר אושרה שהיא העונה האחרונה. העונה השלישית והאחרונה שוחררה ב-26 במאי 2017.
העונה הראשונה זכתה לביקורות חיוביות ממבקרים רבים, כאשר רובם שיבחו את ביצועיה (במיוחד עבור המשחק של בן מנדלסון וקייל צ'נדלר) ועבור הצילום. עם זאת, העונות השנייה והשלישית זכו לתגובות מעורבות מהמבקרים.
עלילה

משפחת רייבורן היא משפחה אמידה בפלורידה. דני רייבורן (בן מנדלסון) חוזר הביתה לרגל חגיגות 45 שנה למלון המשפחתי. אביו רוברט (סם שפרד) ואמו סאלי (סיסי ספייסק) הם בעלי המלון. חזרתו של דני שנחשב לכבשה השחורה במשפחה מעוררת סודות מהעבר וחוסר שקט מצד האחים - הבן המוצלח ג'ון (קייל צ'נדלר), האח הצעיר קווין (ליאו באטס) והאחות עורכת דין מג (לינדה קרדליני). דני רוצה להישאר על מנת לעזור להוריו במלון ומשם העניינים הולכים ומסתבכים.
סקירת הסדרה

| עונה | עונה | פרקים | פרקים | שודרה לראשונה (ארצות הברית) | שודרה לראשונה (ארצות הברית) |
| --- | --- | --- | --- | --- | --- |
|  | 1 | 13 | 13 | 20 במרץ 2015 | 20 במרץ 2015 |
|  | 2 | 10 | 10 | 27 במאי 2016 | 27 במאי 2016 |
|  | 3 | 10 | 10 | 26 במאי 2017 | 26 במאי 2017 |
דמויות > ראשיות

קייל צ'נדלר בתור ג'ון רייבורן, הבן השני; בלש וסגן מקומי במשרד השריף של מחוז מונרו, פלורידה
בן מנדלסון בתור דני רייבורן, הבן הבכור והכבשה השחורה של המשפחה (עונות 1–2; עונה 3 אורח)
לינדה קרדליני בתפקיד מג רייבורן, הבת והאח הצעיר ביותר; עורכת דין ושומרת השלום של המשפחה
נורברט ליאו בוץ בתור קווין רייבורן, הבן הצעיר וחמום המוח; הוא משפץ סירות במרינת אינדיאן קי
ג'סינדה בארט בתור דיאנה רייבורן, אשתו של ג'ון; היא מנהלת משתלת צמחים
ג'יימי מקשיין בתור אריק אובאנון, חברו של דני ואחיה של צ'לסי; משוחרר על תנאי
אנריקה מרסיאנו בתפקיד מרקו דיאז, בן זוגה לשעבר של מג; בלש במשרד השריף של מחוז מונרו ושותפו של ג'ון
סם שפרד בתור רוברט רייבורן, הפטריארך (עונה 1; עונה 2 אורחת)
סיסי ספייסק בתפקיד סאלי רייבורן, המטריארך
קייטי פינרן בתפקיד בל רייבורן, אשתו הפרודה של קווין (עונות 2–3, עונה 1 חוזרת)
ג'ון לגוויזאמו בתפקיד אוזי דלוקיו, איש מעברו של דני (עונות 2-3)
אנדראה רייסבורו בתור אוונג'לין 'איב' ראדושביץ', אמו של נולן רייבורן שיש לה עניינים לא גמורים עם משפחת רייבורן (עונה 2)
קלואי סביני בתפקיד צ'לסי או'באנון, אחותו הצעירה של אריק; אחות (עונה 3, עונות 1-2 חוזרות)
דמויות > משניות

סטיבן פסקואל בתפקיד אלק מורוס, הלקוח המשפטי והמאהב של מג
מיה קירשנר בתור שרה רייבורן, בתם הבכורה של סאלי ורוברט שנפטרה. אנג'לה ויניביץ' מגלמת את שרה הצעירה בפלאשבקים.
ברנדון לרקואנטה בתור בן רייבורן, בנם של ג'ון ודיאנה
טיילור רובייר בתפקיד ג'ני רייבורן, בתם של ג'ון ודיאנה
גלן מורשואר בתור וויין לורי, בעל חנות פיתיון מקומית העוסקת ומפיצה סמים לא חוקיים
ג'ינו ונטו בתפקיד רפי קינטנה, מבריח ועובדו של וויין לורי
אליעזר קסטרו בתור קרלוס מג'יה, עובד לשעבר של בני הזוג רייבורן ששוכר את מג כעורכת דין
ביל קלי בתור קליי גרונוולד, סוכן DEA
ג'רמי פאלקו בתפקיד ניקולס ווידמרק, שכנו של קווין רייבורן
רנדי גונזלס בתפקיד מני, עובד בבית רייבורן
פרנק הויט טיילור בתור לני פוטס, חבר ותיק של חיל הים של רוברט ובלש בדימוס של מחוז מונרו
אוון טיג בתור נולן רייבורן, בנו של דני, שרק רוברט ידע עליו; טיג גם מגלם את דני רייבורן הצעיר בפלאשבקים
בו ברידג'ס בתור רוי גילברט, תומך פוליטי ובן בריתו של ג'ון רייבורן לשריף המחוז, וסוחר סמים
דייוויד זייאס בתור השריף אגייר, השריף המכהן שרץ נגד ג'ון; גם הממונה עליו ושל מרקו
מולי פרייס בתור מיה סנטוס, עורך דינו של אריק אובאנון
מריו ואן פיבלס כתובע בית המשפט
הפקה

Bloodline הוכרזה באוקטובר 2014 כחלק משותפות בין נטפליקס ל־Sony Pictures Television, המייצגת את העסקה הגדולה הראשונה של נטפליקס עם אולפן קולנוע גדול לסדרת טלוויזיה. הסדרה נוצרה והופקה על ידי טוד א. קסלר, גלן קסלר ודניאל זלמן, שיצרו בעבר את הסדרה "Damages". לפי התקציר הרשמי שלה שפרסמה נטפליקס, Bloodline "מרכז במשפחה מלוכדת של ארבעה אחים בוגרים שהסודות והצלקות שלהם נחשפים כשאחיהם הכבשה השחורה חוזר הביתה".
פרסים ומועמדויות

| שנה | פרס | קטגוריה | קבלנים | תוצאה |
| --- | --- | --- | --- | --- |
| 2015 | פרסי בחירת מבקרי הטלוויזיה | שחקן המשנה הטוב ביותר בסדרת דרמה | בן מנדלסון | מועמדות |
| 2015 | פרס אמי לבידור בפריים טיים | שחקן ראשי יוצא דופן בסדרת דרמה | קייל צ'נדלר | מועמדות |
| 2015 | פרס אמי לבידור בפריים טיים | שחקן משנה יוצא דופן בסדרה דרמטית | בן מנדלסון | מועמדות |
| 2015 | פרס גילדת הכותבים של אמריקה | טלוויזיה: סדרת חדשה | קשר דם | מועמדות |
| 2015 | פרסי אנטרטיינמנט וויקלי | שחקנית משנה יוצאת דופן בסדרה דרמטית | סיסי ספייסק | מועמדות |
| 2016 | פרסי איגוד המלהקים | הישגים בליהוק - דרמה בסדרת טלוויזיה | דברה זיין, לורי ווימן, שיין מרקווויץ | מועמדות |
| 2016 | פרס סטלייט | סדרת טלוויזיה הטובה ביותר - דרמה | קשר דם | מועמדות |
| 2016 | פרס סטלייט | שחקן הטוב ביותר - דרמה בסדרת טלוויזיה | קייל צ'נדלר | מועמדות |
| 2016 | פרס סטלייט | שחקן הטוב ביותר - סרט מיני-סדרה או טלוויזיה | בן מנדלסון | מועמדות |
| 2016 | פרס גלובוס הזהב | שחקן המשנה הטוב ביותר - סדרה, מיני-סידרה או סרט טלוויזיה | בן מנדלסון | מועמדות |
| 2016 | פרסי אמי לבידור הפריים טיים | שחקן ראשי יוצא דופן בסדרת דרמה | קייל צ'נדלר | מועמדות |
| 2016 | פרסי אמי לבידור הפריים טיים | שחקן משנה יוצא דופן בסדרה דרמטית | בן מנדלסון | זכייה |
| 2016 | פרסים של IGN | שחקן טלוויזיה הטוב ביותר | בן מנדלסון | זכייה |
| 2017 | פרסי איגוד המלהקים | הישגים בליהוק - דרמה בסדרת טלוויזיה | דברה זיין, לורי ווימן, שיין מרקווויץ, מרי-תריז ורברוגן, ארין פרגטה | זכייה |
| 2017 | פרס גילדת הכותבים של אמריקה | סדרת טלוויזיה עכשווית עם מצלמה יחידה באורך של שעה אחת | טים גאלווין | מועמדות |
| 2017 | פרס סטלייט | שחקן המשנה הטוב ביותר - סדרה, מיני-סידרה או סרט טלוויזיה | בן מנדלסון | זכייה |
| 2017 | פרסי אמי לבידור בפריים טיים | שחקן אורח יוצא דופן בסדרת דרמה | בן מנדלסון | מועמדות |
הערות שוליים

1 2  Petski, Denise (9 בפברואר 2015). "Bloodline trailer: Kyle Chandler-led drama premieres March 20 on Netflix". Deadline Hollywood. אורכב מ-המקור ב-11 בפברואר 2015. נבדק ב-11 במרץ 2015. {{cite web}}:  (עזרה)
↑  Welch, Chris (23 באוקטובר 2014). "Netflix series 'Bloodline' starring Kyle Chandler will premiere in March". The Verge. נבדק ב-23 באוקטובר 2014. {{cite web}}:  (עזרה)
1 2  Spangler, Todd (23 באוקטובר 2014). "Netflix Sets Premiere for Original Drama 'Bloodline' from 'Damages' Creators". Variety. נבדק ב-23 באוקטובר 2014. {{cite news}}:  (עזרה)
↑  Andreeva, Nellie (31 במרץ 2015). "'Bloodline' Renewed For Second Season By Netflix". Deadline Hollywood. נבדק ב-31 במרץ 2015. {{cite web}}:  (עזרה)
↑  Ausiello, Michael (13 ביולי 2016). "Bloodline Renewed for Season 3". TVLine. נבדק ב-13 ביולי 2016. {{cite web}}:  (עזרה)
↑  Prudom, Laura (14 בספטמבר 2016). "'Bloodline' Ending After Season 3 on Netflix". Variety. נבדק ב-14 בספטמבר 2016. {{cite news}}:  (עזרה)
↑  Otterson, Joe (17 באפריל 2017). "'Bloodline' Season 3 Premiere Date, First Trailer Released". Variety. נבדק ב-17 באפריל 2017. {{cite news}}:  (עזרה)
↑  עידו ישעיהו‏, כשל משפחתי: "קשר דם" מנסה להתעלות על דרמות משפחתיות גנריות, באתר וואלה, 3 באפריל 2015
↑  נטליה ירמין, קשר דם: דרמת מתח סוערת בעצלתיים, באתר nrg‏, 5 באפריל 2015
↑  Kastrenakes, Jacob (14 באוקטובר 2014). "Netflix announces psychological thriller from 'Damages' creators". The Verge. נבדק ב-23 באוקטובר 2014. {{cite web}}:  (עזרה)
↑  Ng, Philiana (23 באוקטובר 2014). "Watch the Ominous Teaser for Kyle Chandler's Netflix Drama". The Hollywood Reporter. נבדק ב-5 ביוני 2016. {{cite news}}:  (עזרה)
רבן גמליאל דיבנה

ערך זה עוסק ברבן גמליאל דיבנה. אם התכוונתם לאישים אחרים בשם זה, ראו .
רַבַּן גַּמְלִיאֵל דְּיַבְנֶה (או: רבן גמליאל השני) חי בסוף המאה הראשונה ותחילת המאה השנייה לספירה. היה מנהיג רוחני, תנא ונשיא הסנהדרין אחרי המרד הגדול וחורבן בית המקדש השני. בן למשפחת הלל הזקן. סבו של רבי יהודה הנשיא, עורך המשנה.
דמותו

רבן גמליאל הלך בדרכו של אביו, רבן שמעון בן גמליאל הזקן, שהיה נשיא הסנהדרין, ונמנה עם מחנה המתונים בפרוץ המרד הגדול נגד הרומאים. למרות היותו מתון, הוא נרדף על ידי הרומאים, שהעדיפו על פניו את רבן יוחנן בן זכאי כנשיא הסנהדרין.[דרוש מקור] הרומאים האמינו שרבן גמליאל הוא צאצא של דוד, וחששו שהיהודים יראו בו משיח.[דרוש מקור] לכן הוא נאלץ לעבור לעכו לפרק זמן מסוים.[דרוש מקור] במשנה מופיע דיאלוג דתי שהתפתח בעכו בינו לבין חכם הלני בעת ששהו יחד בבית מרחץ שהיו בו פסלי אפרודיטה:
רבן גמליאל אמר על עצמו שהוא איסטניס (עדין נפש), ועל פי הגדרה הלכתית זו, מותר היה לו, לצד נימוקים אחרים, לחרוג בכמה עניינים מההלכה המקובלת בזמנו, כגון:
להתרחץ כשאשתו נפטרה בתוך ימי ה"שבעה".
לשבת על ספסל של גויים בשבת (בדרך כלל אֵין יוֹשְׁבִין עַל סַפְסַלֵּי גוֹיִם בַּשַּׁבָּת מִשּׁוּם דְּמִחֲזֵי(=שנראה) כְּמִקָּח וּמִמְכָּר -פסחים דף נא עמוד א).
לשתות יין ישראלי מתוך כלי של גוי.
כמו כן קיבל תנחומים על טבי עבדו, אף שפסק שאין לקבל תנחומים על עבד נוכרי שמת, מאחר ש"טבי עבד כשר היה".
מאידך, היה נוהג להחמיר על עצמו בדברים בהם הקל לאחרים.
מסופר עליו שכשמת בנה של שכנתו והייתה בוכה בלילה, בכה כנגדה רבן גמליאל עד שנשרו ריסי עיניו. כשלא ידע היה אומר "לא שמעתי". מכיוון שבימיו נהגו לתפור למת תכריכים יקרים, מנהג שהיה מכביד על המשפחה עד כדי שהיו מניחים את מתם ובורחים על מנת שלא לתפור לו תכריכים, לפני מותו ציווה רבן גמליאל לקוברו בבגדי פשתן פשוטים, ובעקבות מעשה זה התקבל נוהג חדש של קבורה בכלי פשתן.
עלייתו לנשיאות

המרד הגדול של היהודים ברומאים פרץ בשנת 66 לספירה. הנשיא, רבן שמעון בן גמליאל הראשון, השתתף במרד ונהרג במהלכו. על פי המסורת הוצא להורג עם רבי ישמעאל כהן גדול, בין עשרת הרוגי מלכות. הרומאים שללו את הנשיאות ממשפחת הלל הזקן ולא אפשרו לבנו, רבן גמליאל, להמשיך את שושלת הנשיאות, ולכן הנשיאות עברה לידי רבן יוחנן בן זכאי לתקופה מסוימת.

רבן יוחנן בן זכאי פעל להעמיד חזרה את שושלת הלל בנשיאות, וכאשר התְנאים אפשרו זאת הוא פרש והעביר את הנשיאות לרבן גמליאל השני, בנו של רבן שמעון בן גמליאל.
לפי השערת חלק מהחוקרים, רבן גמליאל הסתתר באותה תקופה, עד שנת 96 בה מת אחרון השושלת הקיסרית הפלאבית – דומיטיאנוס (אחיו של טיטוס שהחריב את המקדש),[דרוש מקור] וזאת משום שדעת השלטון הרומי עד אז על הנשיא ומשפחתו הייתה שלילית. בשנת 96 עלה לכס הקיסרות הרומאית נֶרְוָה, ויחסו ליהודים היה רך יותר מזה של קודמיו, כיוון שלא היה ממשפחת הקיסרים הפלאביים.
לעומת זאת, יש הסוברים שרק בחלק מתקופת שלטון שושלת זו נרדף רבן גמליאל ונאלץ לברוח, ופעילותו ביבנה הייתה בחלקה האחר של תקופה זו, ובימי שלטונו הקצרים של נרוה, עד שנאלץ לברוח שוב ללוד בימי טראיאנוס.
מעמדו

במקורות מסופר שרבן גמליאל עסק בתורה ובהלכה יחד עם חכמי דורו - רבי יהושע, רבי אליעזר ורבי עקיבא. עם זאת, מעמדו כנשיא הסנהדרין היה מתוקף המינוי שקיבל.
רבן גמליאל היה נשיא תקיף ביותר, שהטיל את מרותו אף על תנאים חשובים כרבי יהושע. ואף על רבי אליעזר בן הורקנוס במחלוקת הידועה של תנורו של עכנאי, שבה פסקו כנגד רבי אליעזר אף על פי שהוא הסתייע באותות ובמופתים.
בפולמוס שהתעורר בשל קידוש החודש שנראה כלפי חוץ מוטעה, לאחר שקיבל רבן גמליאל עדים, רבי דוסא בן הרכינס מבקרו באופן חריף: "עֵדֵי שֶׁקֶר הֵן! הֵיאָךְ מְעִידִין עַל הָאִשָּׁה שֶׁיָּלָדָה, וּלְמָחָר כְּרֵסָהּ בֵּין שִׁנֶּיהָ?!", ורבי יהושע מצטרף לדבריו. גם לאחר מכן מנסים החכמים למצוא דרך ולהצדיק את הקביעה של קידוש החודש, ורבי עקיבא דורש: "אשר תקראו אותם", בין בזמנן בין שלא בזמנן, ואילו רבי דוסא בן הרכינס קובע שכל שלשה שיעמדו כבית דין - הרי הם כבית דינו של משה. רבן גמליאל הכיר בגדלותו של רבי יהושע, שכן מסופר שלאחר שרבי יהושע בא לפניו במקלו ומעותיו ליבנה ביום הכיפורים, וקיבל את קביעת התאריך של ראש החודש שהוא קבע, "עָמַד רַבָּן גַּמְלִיאֵל וּנְשָׁקוֹ עַל רֹאשׁוֹ. אָמַר לוֹ: בֹּא בְשָׁלוֹם, רַבִּי וְתַלְמִידִי! רַבִּי בְחָכְמָה, וְתַלְמִידִי שֶׁקִּבַּלְתָּ אֶת דְּבָרָי".
פעולותיו בארץ ובחוץ לארץ

הנסיעה של רבן גמליאל לאנטיוכיה הביאה לתמיכה של יהודים מהארץ ומהתפוצות בנשיאות וברבן גמליאל. הוא קיים בהמשך קשרים טובים עם הנציב הסורי ודבר זה עזר לו לבטל גזירות שהרומיים הטילו על היהודים.
רבן גמליאל היה מקובל ואהוד מאוד על כל שכבות העם, משום שהוא השתייך לשושלת הנשיאותית של בית הלל (בניגוד לרבן יוחנן בן זכאי) ומשום שמשפחתו התנגדה לכיבוש הרומי - אביו השתתף במרד. רבן יוחנן בן זכאי כמעט שלא נסע בארץ, ואילו רבן גמליאל קיים קשר מתמיד עם יהודי הארץ מכל השכבות. הוא ערך עם הסנהדרין מסעות ברחבי הארץ ומינה בעצמו אנשים לתפקידי מינהלה.
מטרתו העיקרית של רבן גמליאל הייתה איחוד עם ישראל תחת הנהגה אחת. מפני שהוא חשש ש"התורה האחת תיעשה לתורות הרבה", לשם כך כינס רבן גמליאל את כל חכמי הדור ליבנה. הוא נסע ברחבי הארץ, והדריך את הרבים בהלכות החדשות שנכנסו לתוקף, ענה לשאלות של העם בארץ וגם בתפוצות, ובדק את ההנהגה של הציבור. רבן גמליאל גם יצר קשר מתמיד עם תפוצות ישראל בגולה. הוא שלח תלמידי חכמים רבים לשליחויות מחוץ לארץ ישראל, ופעולות אלו הביאו אתם הכנסות רבות מתרומות של יהודי התפוצות, וגם עזרו ליצור קשר אישי בין יהודי הגולה לחכמי ישראל. לפעמים גם הוא עצמו היה נוסע לחוץ לארץ אל קהילות היהודים.
היצירה ההלכתית ואיחוד ההלכה

בתקופת רבן גמליאל ניכרת שאיפה להגיע להחלטה של איחוד ההלכה ולא להשאיר מחלוקות פתוחות. הוא כינס את חכמי ישראל וקבע שההלכה תיפסק על פי הרוב, וחכם שיתנגד לכך יוחרם וינודה.

עד תקופתו של רבן גמליאל היו נוהגים שני זרמים שהתנגדו זה לזה – בית הלל ובית שמאי. בתקופת נשיאותו הוחלט לפסוק כבית הלל ולא כבית שמאי (בית שמאי היו בדרך כלל מחמירים, ואילו בית הלל היו מקלים). הוא קבע [דרוש מקור] ש"כל העובר על דברי בית הלל חייב מיתה", כביכול. קביעה נוספת של החכמים הייתה, שהולכים אחר הרוב של החכמים במקרה של מחלוקת, ולא לפי רמת החכם המתווכח.
בימי בית שני היו כתות רבות בישראל, אך בתקופת רבן גמליאל התמזגו רוב הכתות ואוחדו תחת הנהגה אחת. היו מקרים שהגיעו לידי מצבים קיצוניים, כאשר רבן גמליאל רצה - בתוקף סמכותו כנשיא הסנהדרין - לכפות את דעת הרוב על היחיד. כך למשל נהג בתקיפות כלפי רבי יהושע בן חנניה, מגדולי החכמים, והשתתף בהרחקתו של רבי אליעזר בן הורקנוס, שהיה תלמיד חכם גדול, משום שסירב לקבל את דעת הרוב (תנורו של עכנאי). בעקבות אחת המחלוקות עם רבי יהושע בן חנניה, החליטו החכמים להדיח את רבן גמליאל מתפקידו, ומינו במקומו את רבי אלעזר בן עזריה. אבל לאחר זמן קצר ביקשו החכמים את שובו של רבן גמליאל לכס הנשיאות.
רבן גמליאל היה החלטי בנושא תוקף החלטות הסנהדרין, ולא קיבל שיחלקו על ההחלטות שהתקבלו לפי הכרעת רוב החכמים. לרבן יוחנן בן זכאי היו שני תלמידים חשובים: רבי אליעזר בן הורקנוס ורבי יהושע בן חנניה. רבי אליעזר השתייך לגישת בית שמאי, ובדרך כלל דעתו לא התקבלה על החכמים. פעם אחת, בוויכוח בנושא תנורו של עכנאי, רבי אליעזר לא היה מוכן לקבל את דעת החכמים שרבי יהושע ייצגם, ואז החליטו החכמים, ובתוכם רבן גמליאל, לנדותו ולהרחיק אותו מבית המדרש.
מסופר כי לאחר הרחקתו של רבי אליעזר מבית המדרש, אימא שלום, אשתו של רבי אליעזר, שהייתה אחותו של רבן גמליאל, מנעה ממנו להתפלל נפילת אפיים, מחשש שתפילתו בשעת צערו תפגע באחיה, רבן גמליאל. ביום אחד הדבר נמנע ממנה בטעות, וכאשר ראתה את בעלה מתפלל בנפילת אפיים אמרה לו, "קום, הרגת את אחי" (בכוח תפילתך).
השתייכותו לבית הלל

אף על פי שרבן גמליאל פסק תמיד כבית הלל, היו שלושה דברים שבהם היה מחמיר כדברי בית שמאי. החמיר בהלכות הטמנה מחג לשבת, בכך שאסר הטמנה למי שלא עירב עירוב תבשילין אפילו פת מועטת, וזאת בניגוד לדברי בית הלל שסוברים ”מי שלא הניח ערוב תבשילין אופין לו פת אחת וטומנין לו קדרה אחת” או שאסר הטמנה למי שלא עירב במיוחד בהטמנה כדעת בית שמאי לפי קבלת חנניה. בנוסף, החמיר לפי דעת בית שמאי ש”יש בניין בכלים” בניגוד לדעת בית הלל, וממילא מנורה של פרקים שנפלה אסר להחזירה, וכן אסר אפיית פת עבה בחג משום טרחא יתירה.
המלחמה במינות

בימי רבן גמליאל רבו האפיקורוסין בישראל, והיו מצירים לישראל ומסיתין אותן לשוב מאחרי השם. וכיון שראה שזו גדולה מכל צרכי בני אדם, עמד הוא ובית דינו והתקין ברכה אחת שתהיה בה שאלה מלפני השם לאבד האפיקורוסין.
כפי האמור, בתקופותו של רבן גמליאל, בתקופת חורבן בית שני ולאחריו, היו בקרב עם ישראל כתות שונות (פרושים, צדוקים, איסיים, בני הכת היהודית-נוצרית ועוד) שהחזיקו בתפיסות שונות ביחס לטיב האמונה הראויה, תפיסות שלעיתים היו לצנינים בעיני חכמים. רבן גמליאל וחכמי יבנה נתנו דעתם על הדבר, ולשם כך תיקנו ברכה נוספת על תפילת שמונה עשרה, היא "ברכת המינים", שבה נאמר: "למינים ולמלשינים אל תהי תקוה" המונח "מינות" כולל במשמעותו כפירה ביהדות ולחימה כנגד שמירת המצוות. יש מי שמייחס את היוזמה לתיקון ברכת המינים לרבן גמליאל דיבנה, אך אחרים טוענים שתוקנה ביוזמת סבו, רבן גמליאל הזקן (ראו בערך שמואל הקטן). שליח ציבור שדילג על הברכה הזו, נחשד מיד שהוא מין.
הלכות הקשורות למקדש

כיוון שבית המקדש נחרב, היה צורך לקבוע הלכות שיוציאו את העם מהמשבר של החורבן. רבן גמליאל ושאר רבני הדור קבעו שהחגים, שבהם כל עם ישראל היה עולה לרגל בירושלים, ימשיכו להתקיים גם ללא העלייה לרגל ולמקדש.
בפסח, למשל, תיקנו לקרוא "וריאציה מסוימת" של ההגדה של פסח (כאמור במשנה פסחים, פרק י, משנה ה: "רַבָּן גַּמְלִיאֵל הָיָה אוֹמֵר, כָּל שֶׁלֹּא אָמַר שְׁלֹשָׁה דְבָרִים אֵלּוּ בַפֶּסַח, לֹא יָצָא יְדֵי חוֹבָתוֹ, וְאֵלּוּ הֵן, פֶּסַח, מַצָּה, וּמָרוֹר"). במקום הקרבת קרבנות בבית המקדש, קבעו תפילות בבית הכנסת ואפשר היה להתפלל גם תפילת יחיד, בימים שהקריבו קרבן מוסף כגון שבת וחג, היה חובה להתפלל גם תפילת מוסף. עוד תיקנו להתענות את כל התעניות שהתבטלו בימי בית המקדש השני, וגם לעלות לירושלים בתשעה באב ולבכות על חורבן המקדש[דרוש מקור].
הדחתו של רבן גמליאל

בין רבן גמליאל לרבי יהושע בן חנניה אירעו מספר התנגשויות, בעקבות מחלוקות שנתגלעו ביניהם בהלכות בכורות, קידוש החודש ומעמדה של תפילת ערבית. בעקבות המקרה הראשון ישב רבן גמליאל ודרש בבית המדרש והורה לרבי יהושע לעמוד בשעת דרשתו, כיוון שהכחיש לכאורה את דבריו, ובמקרה השני כפה על רבי יהושע לבוא אליו במקלו ובתרמילו ביום הכיפורים שחל לפי חשבונו של רבי יהושע, שהיה מנוגד לחשבונו של רבן גמליאל, ובכך לחלל את יום הכיפורים לשיטת רבי יהושע.
בפעם השלישית, כאשר נחלקו רבן גמליאל ורבי יהושע על מעמדה ההלכתי של תפילת ערבית, שוב הורה רבן גמליאל לרבי יהושע לעמוד במשך כל הזמן בו ישב רבן גמליאל ודרש, כיוון שרבי יהושע שוב הכחיש לכאורה את דבריו. מאורע זה הגדיש את הסאה לאחר המעשים הקודמים, והחכמים שנכחו באירוע זה החליטו להדיח את רבן גמליאל מהנשיאות ומינו במקומו את רבי אלעזר בן עזריה, שהיה כהן, חכם, עשיר ומיוחס לעזרא הסופר. רבן גמליאל קיבל עליו את דין חבריו, והמשיך לבוא לבית המדרש ולדון עם החכמים כחבר מן המניין. זמן לא רב אחר כך התפייס רבן גמליאל עם רבי יהושע, ובעקבות זאת הוחלט להחזיר את רבן גמליאל לתפקידו כנשיא, ורבי אלעזר בן עזריה כיהן בתפקיד במקביל אליו (אבל תחתיו). לפי המסופר בתלמוד, רבן גמליאל היה דורש שלוש שבתות, ורבי אלעזר בן עזריה ברביעית.
יש הטוענים כי רבן גמליאל לא הודח מהנשיאות אלא רק מראשות הישיבה, מכיוון שבאותה תקופה שלטו הרומאים בארץ והם שהחליטו מי יהיה מנהיג היהודים, ולכן לא סביר שהם היו נותנים לאדם שהם מאמינים בו וסומכים עליו להיות מודח.
קברו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ציון קברו העממי של רבן גמליאל נמצא בקצה אזור התעשייה של יבנה. ברשימת קברי צדיקים שערך רבי יעקב השליח במאה ה-13, כתוב כי על קבר רבן גמליאל ”יש כיפה נאה מאוד והוא בית תפילה לישמעאלים. בניין מפואר וקורין אותו אבו הורירה”. (אבו הוריירה היה אחד מבני לווייתו של מוחמד, ואכן בניין הקבר שנעשה על ידי מושל מוסלמי, יוחס לקברו של אבו הוריירה, אף כי זיהוי זה סותר מסורת מוסלמית אחרת ולפיה נקבר אבו הוריירה במדינה שבערב הסעודית).
רבי אשתורי הפרחי שעלה לארץ בשנת 1315 כתב בספרו כפתור ופרח אודות קבר זה: ”ביבנה תמצא רבן גמליאל היום בבנין נאה מאד על ציונו”. כיום מונחת פרוכת על ציון הקבר המשוער, ועליה נכתב ציטוט של רבן גמליאל: ”איני שומע לכם לבטל ממני מלכות שמים אפילו שעה אחת” – ציטוט המתייחס להקפדתו של רבן גמליאל לקיים מצוות קריאת שמע גם בשעה שעל פי ההלכה היה פטור מכך.
נדב גדג'

| --- | --- |

 לידה:  2 בנובמבר 1998 (בן 26) צרפת פריז, צרפת
 מקום הקמה:  נתניה 
 מוקד פעילות:  צרפת, ישראל 
 תקופת הפעילות:  מ-2014
 עיסוק:  זמר, שחקן
 סוגה:  פופ, R&B, פאנק, סול
 שפה מועדפת:  עברית 
 כלי נגינה:  תופים
 
נדב גדג' בביצוע השיר "Golden Boy" באירוויזיון 2015
נדב גדג' (נולד ב-2 בנובמבר 1998) הוא זמר ושחקן ישראלי, זוכה העונה השנייה של תוכנית המציאות "הכוכב הבא", ונציג ישראל באירוויזיון 2015, בו סיים במקום התשיעי.
ביוגרפיה

גדג' נולד בפריז. כשהיה בן 3 עלתה משפחתו לישראל והתמקמה במושב נווה ימין. כשהגיע לגיל 13 התגרשו הוריו, ושנה מאוחר יותר עבר יחד עם אמו ואחיו להתגורר בנתניה. הוא למד בבית הספר היסודי רימלט ולמד בתיכון אורט ליבוביץ' בנתניה במגמת משאבי אנוש, ושר כסולן בלהקת "צעירי השרון", הלהקה הייצוגית של העיר נתניה.
גדג' התגייס לצה"ל בנובמבר 2016 ושובץ ללהקה צבאית של חיל החינוך.